*Šis straipsnis apie koncerną. Apie automobilio markę skaitykite straipsnyje Volkswagen.*

Volkswagen Aktiengesellschaft|  |
| Forma | Akcinė bendrovė |
| Pramonė | Automobiliai |
| Įkurta | 1937 m. gegužės 28 d.Berlynas, Vokietija |
| Centrinė būstinė | Volfsburgas, Vokietija |
| Svarbiausi darbuotojai | Hans Dieter Pötsch(prezidentas)Matthias Müller(generalinis direktorius) |
| Produkcija | Automobiliai, komercinės transporto priemonės, varikliai, motociklai ir kt. |
| Pajamos | Didėjimas €213,292 mlrd. (2015 m.) |
| Darbuotojų | 610 076 (2015 m.) |
| Tinklalapis | volkswagenag.com |

**„Volkswagen"** (tar. *folksvagen*; iš vok. „*liaudies automobilis*"), trumpiau: **„VW"**, – automobilių gamintojas, savo veiklą 1937 m. pradėjęs Volfsburge, Vokietijoje. Dabartinis „Volkswagen" logotipas – mėlyname apskritime esantis baltas žiedas, kurio viduryje raidė „W", o virš jos kita raidė „V".

„Volkswagen" yra „Volkswagen Group" padalinys, kartu su „Audi",„Scania", „NSU", „SEAT", „Škoda", „Bentley", „Bugatti", „Lamborghini" ir „Porsche".

Istorija
--------

„Volkswagen" automobilių gamyba buvo pradėta paliepus tuometiniam šalies vadovui Adolfui Hitleriui. Hitleris paprašė Ferdinando Porsche sukurti tokį automobilį, kuriuo pilnai galėtų naudotis kone visi. Nors Hitleris niekada nemokėjo vairuoti automobilių, jais labai domėjosi. Jis norėjo, kad automobilių varikliai būtų talpinami ne, kaip įprasta, priekyje, o gale ir vėsinamas oru, o ne vandeniu. Automobilis turėjo važiuoti mažiausiai 100 km/h greičiu. Hitlerio norimas automobilis turėtų turėti kuo mažesnį oro pasipriešinimą, taigi, jis sugalvojo, kad automobiliui tiktų vabalo forma. Pirmoji jų sukurta mašina buvo pavadinta „KdF-Wagen". „KdF" – tai akronimas iš „*Kraft durch Freude*", kuris reiškia „*galią per džiaugsmą*".

„Volkswagen Kaefer" Brazilijos gatvėje
Antrojo pasaulinio karo metu fabrikas gamino automobilius vokiečių armijai. Po karo Jungtinė Karalystė ir JAV atnaujino fabriko produkciją. „Volkswagen" automobiliai, o ypač „Volkswagen Kaefer" (liaudyje žinomi kaip „vabalai"), išpopuliarėjo po visą pasaulį. Po kiek laiko „Kaefer" tapo vienu iš labiausiai parduodamų automobilių per visą istoriją. Šis automobilis buvo gaminamas dar daugelį metų Vokietijoje, Brazilijoje ir Meksikoje. Paskutinis „Volkswagen Kaefer", pavadintas „Volkswagen Sedan", pagamintas 2004 metais Meksikoje. „Volkswagen" taip pat gamina naujo modelio automobilį „New Beetle", kuris iš išvaizdos šiek tiek panašus į senąjį variantą, nors kiek didesnis, greitesnis ir, žinoma, modernesnis.

Literatūra
----------

* „Volkswagen" kronika: kelias į globalią rinką (sud. Manfred Grieger, Ulrike Gutzmann, Dirk Schlinkert). – Kaunas: Autojuta, 2008. – 264 p.: iliustr. – ISBN 978–609-95014-0-6

Nuorodos
--------

|  |  |
| --- | --- |
|  | **Vikiteka: Volkswagen AG** – vaizdinė ir garsinė medžiaga  |

* Oficialus „Volkswagen" tinklalapis **(**vok.**)**
* „Volkswagen" tinklalapis **(**liet.**)**

|  |  |  |  |
| --- | --- | --- | --- |
| 

| Ž • A • RVokietija DAX indekso bendrovės |
| --- |
|  |
| 

Adidas ·
Airbus ·
Allianz ·
BASF ·
Bayer ·
Beiersdorf ·
BMW ·
Brenntag ·
Continental ·
Covestro ·
Delivery Hero ·
Deutsche Bank ·
Deutsche Börse ·
Deutsche Post ·
Deutsche Telekom ·
E.ON ·
Fresenius ·
Fresenius Medical Care ·
HeidelbergCement ·
HelloFresh ·
Henkel ·
Infineon Technologies ·
Linde ·
Mercedes-Benz ·
Merck ·
MTU Aero Engines ·
Munich Re ·
Porsche ·
Puma ·
Qiagen ·
RWE ·
SAP ·
Sartorius ·
Siemens ·
Siemens Energy ·
Siemens Healthineers ·
Symrise ·
Volkswagen ·
Vonovia ·
Zalando
 |

 |